Arriba a Burjassot l’exposició itinerant “Nosaltres, les escriptores. Valencianes en el temps”
2025-07-24

Dilluns que ve 3 d’abril, arribarà a Burjassot l’exposició itinerant “Nosaltres, els escriptores. Valencianes en el temps“. Baix la comissaria de Manola Roig i Rosa Roig, la mostra podrà contemplar-se, en la Sala d’Exposicions de la Casa de Cultura del municipi, del 3 al 12 d’abril, sent la inauguració el propi dilluns, a les 19h.

L’exposició està organitzada per la Fundació pel Llibre i la Lectura (FULL), amb la col·laboració de la Conselleria d’Educació, Investigació, Cultura i Esport de la Generalitat Valenciana, dins de les activitats programades per al Pla Valencià de Foment del Llibre i la Lectura. La mostra aterra ara a Burjassot, fruit del treball realitzat des de l’àrea de Cultura de l’IMCJB, vicepresidit per la regidora Maria Viu.

A partir de dotze panells que combinen text i imatges, l’exposició s’acosta a la realitat de les escriptores valencianes, des de Sor Isabel de Villena fins a les autores més actuals. El seu objectiu és donar visibilitat als escriptores valencianes que, al llarg dels segles, han escrit en el marc territorial valencià. A més, la mostra, fa especial recalcament en les autores que han escrit o escriuen en llengua valenciana, perquè moltes aquestes pateixen una doble, i fins i tot triple invisibilitat, per raons de sexe, llengua i territori.

L’exposició presenta un catàleg de 450 escriptores valencianes, les documentades fins al moment, sense cap tipus d’exclusió. La intenció de les comissàries és seguir incorporant les referències a altres escriptores que es vagen rescatant de l’oblit en pròximes recerques. L’exposició “Nosaltres, els escriptores. Valencianes en el temps” es completa amb una pàgina web on hi ha informació actualitzada sobre les escriptores protagonistes de la mostra, l’itinerari que l’exposició seguirà pròximament o notícies referent a la mateixa.